
 2018 ለስቅለት እና ለትንሣኤ በዓል መታሰቢያ በኤስድሮስ የተጻፈ።



ሕይወቱ ለቅዱስ ቡሎስ¹ ኣል-ቡሺ
ቅዱስ ቡሎስ ኣል-ቡሺ በማእከላዊ ግብጽ በአዩቢድ አገዛዝ ከ1170ዎቹ በቡሽ ከተማ የተወለደ ሲሆን፤በኋላም በፋዩም ከአባ ሳሙኤል ዘደብረ ቀልሞን(St.Samuel the Confessor) ገዳም ገብቶ መንኩሷል።
ይበልጥ የሚቲወቅበት ታሪክ ግን በ1216 ዓ/ም ባረፈው ፖፓችን አባ ዮሐንስ 4ኛ ካረፈ በኋላ ለእስክንድርያ² ቤተክርስቲያን ፖፕነት በመታጨቱ ነበር።ከእርሱ ጋርም አብሮት በፋዩም ቀለሞን ገዳም የነበረው አባ ዳውድ³ እብን-ለቕለቕ፣በከስር ኣል-ሻማ'ኣ በቅዱስ ሰርጊ[endnoteRef:1]ዮስና ባኮስ ቤተክርስቲያን ሊቀ-ዲያቆን የነበረው አቡ-ሸክር ቡትሮስ⁴ ይገኙበታል።እነ አቡ-ሸክር ቡትሮስ በሲሞናዊነት ለመንበሩ ሲጋደሉ፣እነ አባ ዳውድም ጭምር ደም አፋሳሽ ፉክክር እና ከሱልጣኖቹ ጋር ጭምር ሲዋዋሉ ቅዱስ ቡሎስ ግን ራሱን አቅቦ ነበር። [1:  1.ቡሎስ ማለት በአረብኛ ጳውሎስ እንደማለት ነው።
2.የእስክንድርያ ቤተክርስቲያን የግብጽ፣ የሊቢያ፣የኢትዮጵያ፣የኑቢያ እና የመላው አፍሪካን አብያተክርስቲያን ሁሉ የሚይዝ ነው በመሆኑም ፖፑ የእነዚህ ሁሉ አብያተክርስቲያን የበላይ ጠባቂ ነው።
3.ዳውድ ማለት በአረብኛ ዳዊት እንደማለት ነው።
4.ቡትሮስ ማለት በአረብኛ ጴጥሮስ እንደማለት ነው።
5.Oration 38
6.Oration 1
7.Homily V፡Crucifixion Page118
8.Thine Is The Power Page 30-31
9.Homily V፡Crucifixion Page119
10.Homily V፡Crucifixion Page118
11.On The Necessity Of The Incarnation Quoted By Al-Mutaman Ibn-Al-Assal On His Summary Of The Principles Of Religion Chapter 23፡9
12.Book Of Questions Volume 3፡Chapter፡8፡Section 22፡On Love And Good
13.Homily V፡Crucifixion Page118
14.Against Myragomeci Quoted By Benedetta Contin፡Julianism In Armenian Christianity
15.Homily V፡Crucifixion Page121
16.Homily V፡Crucifixion Page125
17.ቤተክርስቲያን የሕዝብ እና የአሕዛብ ሥሪት ነች፣ቅዱስ ቡሎስ ኣል-ቡሺ የኢየሱስ ጥሪ ለሁለቱም እንደሆነ ሲያመላክት ሰብዐ ሰገል በኮከብ እየተመሩ መጥተዉ፣ ለእስራኤላውያን መሲሑ የት ይወለዳል ብለው የመጠየቃቸውን ነገር እንዲህ ይተረጉመዋል፦ "እንዴት ያለ መለኮታዊ እቅድ ነው! ሰብዐ ሰገል በእጃቸው ባለ(የስነ-ከዋክብት እውቀት) ነገር እንዳቀረባቸው ሁሉ፣እስራኤላውያንንም እጃቸው ላይ ባሉ እና በሚያምኑባቸው የሕግ እና የነብያት መጽሐፍት ወደ እርሱ ሊያቀርባቸው ወደደ። Homily II፡On Glorious Nativity Page 81
18.Homily V፡Crucifixion Page125-126
19.Homily V፡Crucifixion Page132
20.Homily V፡Crucifixion Page135
21.Homily VI፡Holy Resurrection Page 151
22.Homily VIII፡The Feast Of Pentecost Page 194
23.የክርስቶስ ሥጋ የእኛ ወካይ ነው። በቀዳማዊው አዳም በደል ምክንያት የሞት Inheritance እንዳለብን ሁሉ በዳግማዊ አዳም ኢየሱስ ክርስቶስ ደግሞ የጽድቅ Inheritance ይኖረናል። ምክንያቱም ክርስቶስ ከሞት ሲነሳ ያነሳው የኛኑ ሥጋ ነው።በአብ ቀኝ የተቀመጠው የኛው ሥጋ ነው።
24.Homily VI፡Holy Resurrection Page 151] 

በመጨረሻም በ1235 ዓ /ም አባ ዳውድ ፖፕ ቄርሎስ 3ኛ ተብሎ ተሾመ፣ቅዱስ ቡሎስም ወዳጁን አልተወውሞ ነበር፣በኋላም የካይሮ ጳጳስ ተደርጎ ተሾመ፣በአባ ቄርሎስ አዛዥነትም የተለያዩ መጽሐፍትን ጻፈ፣በወቅቱ የተረበሹትን እና በእምነታቸው የሚፈተኑትን በግብጽ የምትገኘውን ቤተክርስቲያናችንን አገልግሏታል፣ከሙስሊሞች ጋር ተከራክሮ የእቅበተ እምነት ሥራውን ሠርቷል፣የመስበክ እና የተልእኮ ሥራን ሠርቷል።
ከጻፋቸው መጽሐፍት ውስጥ፦On The Icarnation And On The Trinity፣The Book Of Confession፣The Book Of Teacher And The Disciples፣Commentary On The Book Of Revelation እንዲሁም በጌታ በዓላት የሰበካቸው ትምህርቶች ይጠቀሳሉ።በአረበኛ ቋንቋ መጻፍ ከጀመሩ ቀደምት የመካከለኛው ክፍለዘመን የኮፕቲክ ሊቃውንት መኻል አንዱ ነው።በምግባሩም ሆነ በእውቀቱ የተመሰከረለት ይህ አባት በ1250 ዓ/ም አርፏል።
ድርሳን በእንተ ስቅለቱ(Homily On Crucifixion) እና ድርሳን በእንተ ቅድስት ትንሣኤ(Homily Holy Resurrection)
እነዚህ ሁለቱ ድርሳናት በጌታ በዓላት በቤተክርስቲያን ውስጥ ከሰበካቸው ለእኛ ዘመን ከደረሱን  8 ስብከቶች(ንግግሮች (Orations) መኻል ናቸው ሌሎቹ በበዓለ ጽንሰት፣በዓለ ልደት፣በበዓለ ጥምቀት፣በበዓለ ሆሳዕና፣በበዓለ እርገት እና በበዓለ ጰራቅሊጦስ የሰበካቸው ናቸው።የጽሑፎቹን ቅርጽ ስንመለከት በአብዛኛው በዓላቱን የሚመለከቱ የመጽሐፍ ቅዱስ ክፍሎችን የሚያብራሩ ሲሆን፣ፍጻሜያቸውንም በዓሉን ክርስቲያኖች ክርስቲያናዊ ስነ-ምግባር እንዲያከብሩ እና ቃለ-

ምእዳን በመስጠት የሚያጠናቅቁ ናቸው። አጻጻፋቸው ቅዱስ ጎርጎርዮስ ዘእንዚናንዙ ስለ በዓለ ልደት⁵ እና በዓለ ትንሣኤ⁶ ከተናገራቸው ስብከቶቹ ጋር ቅርጻቸው ይመሳሰላል። እንዲሁም ከቅዱስ ዮሐንስ አፈወርቅ ድርሳነ በእንተ ልደቱ ለክርስቶስ(Homily on Birthday Of Christ) ጋር ይነጻጸራሉ። ነገርግን ጽሑፎቹ ሶርያዊ ቀለም(ኤፍሬማዊ የአጻጻፍ) ስልትም አይታጣባቸውም።

ነገረ-ስቅለት 
የክርስቶስ ስቅለት የድል እንደሆነ ሲያመለክት ቅዱስ ቡሎስ ኣል-ቡሺ እንዲህ ይለናል፦"ጌታ ሆይ! የኃያሉን(ሰይጣንን)ኃይል በድካም አሸነፍክ።"⁷
​የጌታ መከራና ስቃይ ድካም ነው፣ ቢሆንም የድል አድራጊነት ምሳሌ ነው። በድካም የተሸነፈ ኃይል፣ በሞት የተሸነፈ ሞት ታይቶ ስለማይታወቅ። የጌታ መከራና ስቃይ የድካም ቢሆንም ኃያልነቱን የሚገልጽ እንደሆነ የእስክንድርያ ቤተክርስቲያን እረኛ የነበሩት ፖፕ ሺኖዳ 3ኛ እንዲህ ይተነትኑታል።
"​ሰዓቱም በደረሰ ጊዜ ኢየሱስ በታላቅ ድምፅ ጮሆ "አባት ሆይ! ነፍሴን በእጅህ አደራ እሰጣለሁ" አለ። ቅዱስ ዮሐንስ አፈወርቅ "ከታላቅ ድምፅ ጋር" የሚል ሐረግን ተጠቅሟል፤ እንዲሁም የጌታን ሕማም በሕማሙ ጊዜ የነበረውን ኃይል አሰላስሏል። በመጨረሻ አካላዊ ድካም ላይ ሆኖና እየሞተ እያለ ጌታ እንዴት ከፍ ያለ ድምፅ ሊያወጣ ቻለ? በዚህ የተቀደሰ ስሜት በግርማው ተገርመን በፊቱ እንቆማለን፤ "ላንተ ኃይል ይገባል" እንላለን።"⁸
​ባባ ሽኖዳ እንዳሉት ጌታ ድካም በሚመስል ድካም በኩል ነበር ድል ያደረገው። አስባችሁታል? ያ ሁሉ መከራ ደርሶበት አልደከመም፤ በታላቅ ቃል ጮሆ ይናገር ነበር። ​ቅዱስ ቡሎስ ይህንን ሲያጸናውም "አንተ ድልን አሳይተሃል።⁹"ይለናል እንዲሁም መስቀሉ ​የእግዚአብሔር ፍጹማዊ ፍቅር የታየበት እንደሆነ ሲገልጽም፦ "ስለሆነም ለእኛ ያለህን ፍቅር እናውቃለን፤ እንዲሁም ከሚመረምረን ሞት ራስህን የፍቅር የተነሳ አድርገህ ሰውተሃል።"¹⁰
እግዚአብሔር ሲፈጥረንም ከፍቅር የተነሳ ነው፤ ከበደልንም በኋላ በፍቅር ነው የሚያድነን። ነገረ ስጋዌው በአስገዳጅነት የተፈጸመ ሳይሆን በፍቅር የተደረገ ነው። ይህንን ፈላስፋውና አቃቤ እምነት የሆነው የህያ እብን አዳይ እንዲህ ይገልጸዋል፦"አምላክ እጅግ በጣም ቸር ወይም ለጋስ መሆኑ አስፈላጊ ነው። እጅግ በጣም ለጋስ የሆነውም በላቀ ባሕርይው (Essence) ለጋስ የሆነ ነው። ከሁሉ የላቀው ማንነቱ ደግሞ የራሱ ማንነት ነው። ስለዚህ አምላክ በማንነቱ ለጋስ መሆኑና እርሱ ተፈላጊ መሆኑ አስፈላጊ ነው።"​¹¹ ስለዚህ ስጋዌ (Incarnation/Union) ማለት ፈጣሪ በማንነቱ ለሰው ልጆች ያደረገውን ልግስና በተለየ መልኩ የገለጠበት መንገድ እንጂ ሌላ ትርጉም የለውም።"
​ቅዱስ ጎርጎርዮስ ዘታቴቭም በትምህርቱ እንዲህ ይላል "​እርሱ መነሻችን ነውና አፍቃሪ ነው።​መሰረታችን ነውና ፍቅር ነው።ፍጻሜያችን ነውና ተወዳጅ ነው።ነገር ግን በፍጡራን ህልውና ፍቅር ከደግነት  (ከመልካምነት) ይቀድማል፤ ምክንያቱም ከፍቅር የተነሳ መልካምነትን ለማድረግ ተነስቷልና።"¹² በእግዚአብሔር ዘንድ ፍቅርና መልካምነቱ በእኩል ደረጃ የሚገኙ ናቸው። እግዚአብሔር በባሕርይው ፍቅር ነውና በዚህ ፍቅር ምክንያት ​ተጸነሰልን፣​ተወለደልን፣​ተጠመቀልን፣​ታመመልን፣​ተሰቀለልን እንዲሁም ሞተልን።​ለዚህም ነው የህያ እብን አዳይ "ስጋዌና ተዋሕዶ የአምላካችንን ፍቅርና ደግነት በተለየ መልኩ የገለጠበት ነው" ያለው፤ ምክንያቱም በዚህ ሁሉ የእግዚአብሔር አቅድ (Providence) እንጂ የእኛ ምንም ድርሻ የለበትምና፣ነገርግን ያደረገው ከፍቅሩ መልካምነቱ የተነሳ ነው።
ለቅዱስ ቡሎስ የእስራኤል ከፈርዖን የግብፅ ባርነት ነፃ መውጣት ታሪክ፣ ክርስቶስ እኛን ከሰይጣን እስራት ያወጣበት ታሪክ ፍጻሜ ነው። "የሐዲስ ኪዳን ፍጻሜና ሙላቱ እኛ ከፈርዖን (እርሱም ለዘላለም ሰይጣን ከሆነው) ባርነት ለአንዴና ለመጨረሻ ጊዜ መውጣታችን ነው።"¹³
ይህ ትርጓሜ ከቅዱስ ሳዊሮስ አል አስሙኒን ጋርም ይመሳሰላል፤ እርሱም ሰይጣንን በፈርዖን፣ እስራኤል ዘሥጋን ደግሞ በምእመናን ይመስላቸዋል። ከግብፅ ባርነት ወጥተው ወደ ከነዓን መግባታቸው፣ እኛ ምእመናን በክርስቶስ ተመርተን ወደ መንግሥተ ሰማያት የምንገባበት ምሳሌ ነው።
​
​ቅዱስ ቡሎስ ለክርስቶስ ሞት የሚሰጠው የቤዝዎት ንጻሬ (Atonement)፣ የክርስቶስ ድል አድራጊነት ነው በተለይም ሰይጣንንና ሞትን ድል ከማድረጉ ጋር የተያያዘ ነው። ክርስቶስ አዳምና ሔዋንን ከሰይጣን (በእባብ ተመስሎ እንዳታለላቸው) ለማዳን የመጣው መለኮት ብቻ ሆኖ አይደለም፤ ነገር ግን በሥጋ ሆኖ መጣ። ይህ ምስጢር ከሰይጣን የተሰወረ ነበረ።​አርመንያዊው ሊቅ ቴዎድሮስ ይህንን ሲገልጽ፦
​"በኃጢአት፣ በሙስና (Corruption) እና በሞት ላይ ድል አድራጊ ሆኖ የታየው እርሱ፣ በሥጋዊ ባሕርይው ጠላትን በማታለል ወደ ጦርነት ጠራው።"¹⁴ ሰይጣን "ክርስቶስ የእግዚአብሔር ልጅ ነውን? ወይስ ሰው ብቻ ነው?" በሚለው ላይ በጥርጣሬ ነበር።​እግዚአብሔር አብ ከሰማይ ሲመሰክርለት ሲሰማ "የእግዚአብሔር ልጅ ነው" ይላል።​በገዳመ ቆሮንቶስ ተርቦ ሲመለከተው ደግሞ ሊፈትነው ይቀርባል።
እስከ ስቅለቱ ድረስ በዚህ ጥርጣሬ ውስጥ የቆየው ሰይጣን፣ ጌታ ሊሞት ባለ ጊዜ "አምላኬ አምላኬ" ብሎ በጮኸ ጊዜ ነፍሱን ሊወስድ ሽቶ ነበር። ምክንያቱም አዳም ከበደለ በኋላ በሰይጣን ባርነት ውስጥ ተይዞ ስለነበር፣ ሰይጣንም በአዳም ልጆች ሁሉ ላይ ነግሦ ነበር። በዚህ ጊዜ ጌታችን ኢየሱስ ሰይጣንን አስሮ ድል ነሳው፤ በሲኦልም ሄዶ የሰይጣንን መንግሥት በረበራት።
​ይህ የቤዝዎት ንጻሬ በተለይም በኦሬንታል ኦርቶዶክስ ቤተክርስቲያን አባቶች ዘንድ የጎለበተ ነው። ይህንን ከተማ ​ቅዱስ ኤፍሬም ሶርያዊ፣​ቅዱስ ያዕቆብ ዘሥሩግ፣​ቅዱስ ሳዊሮስ አል አሽሙኒን፣​ቅዱስ ቡሎስ ኣል-ቡሺ​ እና ኢትዮጵያውያን አበውም በትርጓሜያቸው የሚጠቀሙበት የቤዝዎት ንጻሬ ነው።
ቅዱስ ቡሎስ በግብፅ ላይ የደረሱትን መቅሰፍቶች ጌታን ከሰይጣን መጣላቱ ጋር አያይዞ እንዲህ ተርጉሞታል፦"ሰይጣን በዚያ ጊዜ ፈርኦን እንደተናወጠ ተሸበረም። ሲጾም፣ ሲጸልይና ለሰው የሚገቡ ነገሮችን ባደረገ ጊዜ መንገድና እረፍት ያገኛል፤ ወደ ክፉ ተግባሩም ይጸናል ወይም ይቀጥላል። በትዕቢቱ ምክንያት በጥሩ ሁኔታ አላመዛዘነውም፤ ምክንያቱም እርሱ ጨካኝ፣ እርጉም እና በክፉ አወዳደቅ የወደቀ ነውና።"¹⁵


​በዘኁልቁ ምዕራፍ 21 ላይ የተገለጸውን የዓላማውን እባብ ከክርስቶስ ስቅለት ጋር በማያያዝ እንዲህ ተርጉሞታል፦
​"የነሃሱ እባብ የሚያዩትን ከገዳይ መርዝ ማዳን ብቻ እንጂ ገዳይ መርዝ እንደሌለው ሁሉ፣ ክርስቶስም ከኃጢአት በቀር የሰውን ልጅ ሥጋ በፍጹምነት ተዋህዷል። በእርሱም በኩል በእምነት ዓይን ሆነን በምናይበት ጊዜ ኃጢአት ይጠፋል።"¹⁶
በኦሪት ዘጸአት ምዕራፍ 17፡11-15 ላይ ሙሴ ከአማሌቃውያን ጋር ያደረገውን ጦርነት ቅዱስ ቡሎስ እንዲህ ይተረጉመዋል፦"​በተመሳሳይ ደረጃ እኛ የሰው ልጆች፣ በእግዚአብሔር ለቅዱሳኑ የተዘጋጀች ዘላለማዊት መንግሥት ወደተባለችው እንዳንገባ የከለከሉትን የእውነት ጠላቶችና ሰይጣን የሆነውን አማሌቅን እየተዋጋን እያለ፣ የጌታችን ለድኅነታችን መምጣት እጅግ አስፈላጊ ነበር።
​ሥጋ ባይሆን ኖሮስ ባልተገለጠልን ነበር። እርሱ የሰውን ሥጋ ስለ እኛ መከራ ይቀበል ዘንድ ተዋሃደ። ስለዚህም ወደ መስቀል ወጣ።​ቅዱሳት እጆቹን ከመለኮታዊ ኃይሉ ጋር ዘረጋ፤ ሰይጣንን ተቆጣጠረው። እስከ ፀሐይ መግቢያ ድረስ እጁን ዘረጋ።የሙሴ እጆች በአሮንና በሑር ታግዘው እንደነበር ሁሉ፣ የጌታ መስቀልም በሁለቱ እስራኤላውያንና አሕዛብ በማነጽ ተፈጸመ።¹⁷ ሙሴ እስከ ቀኑ ፍጻሜ ድረስ በድንጋይ ላይ እንደተቀመጠ ሁሉ፣ ጌታም ቤተክርስቲያኑ በታነጸችበት የእምነት ዓለት ስሙን እስከ ዘላለም አደረገ። በውድ ደሙና በመስቀሉ ላይ የዋጃት ይህች ቤተክርስቲያን ናትና።"¹⁸
​ክርስቶስ ያቀረበው መስዋዕትነት ስለ እኛና በእኛ ምትክ መሆኑን ሲናገር እንዲህ ይላል፦"ዛሬ የኔ ተወዳጅ ክርስቶስ ራሱን እንደ በግ ጠቦት አቀረበ። ሐዋርያው 'ታላቅ ሊቀ ካህናት' ብሎ እንደጠራውና ስለ እርሱ እንደተጻፈውም፣ ስለ እኛ ኃጢአት መስዋዕትን አቀረበ፤ ኃጢአትን ሊያጠፋ አንድ ጊዜ ራሱን ሰዋ።"¹⁹
​የቤተ መቅደሱ መጋረጃ መቀደድ የኃላፊው ሥርዓት መሻርና እግዚአብሔር መንፈሱን ከዚያ እንዳወጣ ማሳያ መሆኑን እንዲህ ተርጉሞታል፦"ከአይሁዶች መንፈስ በጠፋ ጊዜ፣ በሰዓቱ የመቅደሱ መጋረጃ ተቀደደ። ምክንያቱም የእንስሳት መስዋዕትና የፍየሎችን ደም ዓላማውን በመፈጸም፣ በእርሱ መስዋዕት(በክርስቶስ በቀረበው መስዋዕት)ፍጹም ሆኗልና።"²⁰

ነገረ ትንሣኤ
አዳም ከበደለ በኋላ በሰው ዘር ላይ አንጻራዊ መነጠል (Relative Deprivation) ገጥሞናል። ቅዱስ ቡሎስም፦"አዳም ባለመታዘዝ ከዛፍ ከበላ በኋላ የእግዚአብሔር መንፈስ ከእርሱ ተወሰደበት። ስለሆነም ምክንያታዊ ሞትን የሁልጊዜም እውነተኛ ሞትን ሞተ።"²¹ የእግዚአብሔር መንፈስ በሙላት ባይሆንም በብሉይ ኪዳን ጊዜ ይሠራ ነበር፤ የዚህንም ልዩነት ቅዱስ ቡሎስ እንዲህ አብራርቶታል፦
"​ለነቢያት በሚናገሩበት ጊዜ መንፈስ ቅዱስ እንደ ኃሳብ ይመጣላቸዋል።ለሐዋርያት ግን መንፈስ ቅዱስ ሳይቋረጥ ያድርባቸዋል።​"²²በክርስቶስ በኩል እውነተኛ ሕይወት ተሰጥቶናል። እርሱ ስለ እኛ መከራን ተቀበለ፤ በመከራውና በሞቱም ላይ ድል አድራጊነትን አሳየ። ከዚያም በዚች ሥጋ²³ ወደ ዘላለማዊ ሕይወት አገባን።ይህ ተጨማሪ ጸጋ ነው፤ ምክንያቱም እግዚአብሔር ከእርሱ እንድንርቅ አይፈልግምና። በመጨረሻም መንፈስ ቅዱስን ከምትሰጥ ከሁለተኛ ልደት ጋር ጨመረን።"²⁴

ወስብሐት ለእግዚአብሔር!

